**Ministru kabineta noteikumu projekta “Grozījumi Ministru kabineta 2015. gada 27. oktobra noteikumos Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās un otrās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekta mērķis ir Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” (turpmāk – 1.2.2.1. pasākums) ieviešanas nosacījumu pilnveidošana papildus piešķirtā finansējuma ietvaros, brīvā finansējuma pārdale no 1.2.2.1. pasākuma otrās atlases kārtas uz Darbības programmas “Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākumu “Starptautiskās konkurētspējas veicināšana” (turpmāk – 3.2.1.2. pasākums).Noteikumu projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Noteikumu projekts izstrādāts pēc Ekonomikas ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2020. gada 10. martā apstiprināja grozījumus Ministru kabineta 2015. gada 27. oktobra noteikumos Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās un otrās projektu iesniegumu atlases kārtas īstenošanas noteikumi” (turpmāk – MK noteikumi Nr. 617), lai nodrošinātu tiesisko noteiktību pievienotās vērtības nodokļa par apmācību organizēšanu piemērošanā pirmās un otrās atlases kārtas projektiem (gan ieviešanā, gan izvērtēšanā esošajiem), precizētu pieejamā Eiropas Reģionālās attīstības fonda (turpmāk – ERAF) finansējuma piešķiršanas kārtību otrās atlases kārtā iesniegtajiem projektu iesniegumiem, kuru izvērtēšana uzsākās 2019. gada decembrī. Otrā atlases kārtā ir izvērtēti visi seši iesniegtie projektu iesniegumi, kuros kopumā paredzētas ERAF investīcijas 6 441 844 *euro* apmērā no maksimāli pieejamajiem 9 000 000 *euro*. Vērtēšanas kritērijiem atbilst pieci projektu iesniegumi kā rezultātā otrā projektu iesniegumu atlases kārtā ir pieejams brīvais ERAF finansējums 3 264 156 *euro* apmērā. Otrās atlases kārtas ietvaros noslēgti pieci līgumi starp finansējuma saņēmēju un Centrālo finanšu un līgumu aģentūru.Ņemot vērā Pasaules veselības organizācijas 2020. gada 11. marta paziņojumu, ka Covid-19 ir sasniegusi pandēmijas apmērus, š.g. 12. martā visā valsts teritorijā tika izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esamības laikā (Ministru kabineta 2020. gada 12. marta rīkojums Nr. 103 “Par ārkārtējās situācijas izsludināšanu”). Iekļautie nosacījumi būtiski ietekmēja Latvijas tautsaimniecības nozaru, jo īpaši tūrisma un ar to saistīto nozaru darbību. Lai gan valstī izsludinātā ārkārtējā situācija pēc š.g. 9. jūnija ir atcelta, aizvien pastāv dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot īpašus pasākumus un atbalsta mehānismus Covid-19 seku pārvarēšanai.Saskaņā ar Centrālās statistikas pārvaldes datiem iekšzemes kopprodukts šī gada 1. ceturksnī bija par 1,5 % mazāks nekā pirms gada. Covid-19 ietekme uz tautsaimniecību iezīmējās vien marta vidū, neliels kritums gada pirmajos trīs mēnešos bija vērojams apstrādes rūpniecībā (par 1,2%), tomēr tendences apakšnozarēs ir ļoti dažādas - pieaugums vērojams pārtikas rūpniecībā, būvmateriālu ražošanā, metālapstrādē un datoru, elektronisko un optisko iekārtu ražošanas nozarē, bet samazinājums kokapstrādē, kā arī vieglajā rūpniecībā, mašīnu un iekārtu ražošanā. Latvijā Covid-19 negatīvā ietekme aprīlī - maijā izteikti redzama tūrismā, restorānu un ēdināšanas sektorā, aviotransportā, pasažieru pārvadājumos, izklaides nozarēs un pakalpojumu sektorā kopumā. Covid-19 izplatības ietekmē tūrisma nozarē vērojams kritums par gandrīz 100 %.[[1]](#footnote-1)  OECD 2019.-2020. gadā veiktajā Latvijas digitālajā izvērtējumā *“Going Digital in Latvia”* norādīts, ka digitālo prasmju trūkums kavē plašāku IKT izmantošanu iedzīvotāju vidū, jo pusei pieaugušo Latvijā trūkst šādu prasmju, zems pamata un paaugstināto digitālo prasmju līmenis ierobežo Latvijas uzņēmumu spējas izmantot digitālās tehnoloģijas. Tai skaitā ir jāņem vērā, ka valsts un pašvaldības sektorā, kā arī privātajā sektorā notiek digitālā transformācija, kas veicina pakalpojumu un procesu automatizāciju, līdz ar to šis process ietekmēs arī Latvijas darbaspēka tirgu. Vislielākais automatizācijas potenciāls ir paredzamām fiziskām darbībām un dažādu iekārtu un mašīnu ekspluatācijai – tiek vērtēts, ka tehniski šobrīd ir iespējams automatizēt 81% no laika, kas tiek veltīts šādu darbību veikšanai. Tāpat liels automatizācijas potenciāls ir datu ievākšanai (64%) un apstrādei (69%), bet līdz šim viszemākais – cilvēku vadībai, izglītībai un attīstībai.[[2]](#footnote-2) Jāņem vērā, ka valsts un pašvaldību iestādēm, kā arī privātajam sektoram ir dažāds digitālais briedums, līdz ar to vajadzības un attīstības prasības ir dažādas, lai varētu sasniegt augstāko digitalizācijas līmeni.  Saskaņā ar Eiropas Komisijas iniciatīvām un jaunās Digitālās Eiropas programmas ieviešanas pasākuma plānu, tiek saredzēta digitālās transformācijas pieaugošā nozīme un iespējas, kas nekavējoties piemērojamas, lai celtu uzņēmumu produktivitāti, pārorientāciju, eksportspēju un konkurētspēju tirgū, kā arī datos balstītu lēmumu pieņemšanu un paātrinātu informācijas pieejamību, pēc iespējas veicinot proaktīvu rīcību, testējot, izvērtējot un pielāgojot iespējas procesā. Arī Covid-19 pandēmijas izraisītās krīzes ietekme ir paātrinājusi digitālo transformāciju, jo gan privātai sektors, gan valsts iestādes ir pierādījušas savu spēju ātri pārkārtoties darbam jaunajos apstākļos, iespaidīgā apjomā digitalizējot procesus. Digitālu risinājumu piemērošana krīzes apstākļos tiek saredzēta kā iespēja sasniegt straujāku izrāvienu tautsaimniecības stabilizēšanai. Piedāvātie pasākumi Covid-19 krīzes pārvarēšanai paredzēti kā īstermiņa pasākumi ilgtermiņa izaugsmes veicināšanai uzņēmējdarbības attīstībā un tautsaimniecības veicināšanā caur digitālu risinājumu piemērošanu.Nodarbinātības padome trīs ministru - ekonomikas, izglītības un zinātnes un labklājības - sastāvā (izveidota 2016. gadā, lai veicinātu izmaiņas darba tirgū, nodrošinot tautsaimniecībai nepieciešamos speciālistus tādējādi sekmējot ekonomikas izaugsmi) š. g. aprīlī/maijā izstrādāja priekšlikumus 16 pasākumiem cilvēkkapitāla attīstībai, kas ir prezentēti un pārrunāti arī dažādās citās darba grupās. 14 pasākumi ir atbalstīti un to īstenošanai piešķirts finansējums. Ar 2020. gada 2. jūnija Ministru kabineta sēdes protokola Nr. 38 49. § (Finanšu ministrijas Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”) 8. punktu noteikts, ka finansējums 20.09 mEUR apmērā ir sadalīts Nodarbinātības padomē apspriestajiem pasākumiem: *Digitālās apmācības, Augsta līmeņa apmācības un konsultācijas uzņēmumu vadītājiem, Augstākās izglītības un vidējās profesionālās izglītības iestāžu absolventu monitorings un sabiedrības informēšanas kampaņa iedzīvotāju kopējā pieprasījuma veidošanai motivēt mācīties visas dzīves garumā.* 2020. gada 11. augustā Ministru kabinets (protokols Nr. 47 84. § 2.3. punkts) apstiprināja Finanšu ministrijas sagatavoto Informatīvo ziņojumu “Par virssaistību izmantošanu Covid-19 seku mīkstināšanas pasākumiem ES fondu darbības programmas “Izaugsme un nodarbinātība” ieviešanā” saskaņā ar kuru 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma un 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” (turpmāk – 1.2.2.3. pasākums) īstenošanai Ekonomikas ministrijai ir piešķirti 19.7 mEUR. 1.2.2.1. pasākumā paredzēto pasākumu īstenošanai no ERAF virssaistību finansējuma plānoti 14.7 mEUR. Balstoties uz 2020. gada Eiropas Komisijas sastādīto Digitālās Sabiedrības un Ekonomikas indeksu tikai 43 % cilvēku ir digitālās pamatprasmes (58 % ES kopumā), savukārt padziļinātu prasmju aspektā plaisa starp Latviju un citām ES valstīm ir vēl lielāka. Arī informācijas un komunikācijas tehnoloģiju speciālistu īpatsvars ir zemāks nekā vidēji ES (1,7 % iepretim 3,9 %). Tomēr Latvija veiksmīgi sagatavo informācijas un komunikācijas tehnoloģiju (turpmāk - IKT) absolventus: šis rādītājs ir nemitīgi palielinājies un ievērojami pārsniedz ES vidējo rādītāju (sasniedzis 5,0 % no visiem absolventiem salīdzinājumā ar 3,6 % ES). Lai mazinātu plaisu starp Latviju un citām ES valstīm digitālo prasmju aspektā, ir nepieciešams paplašināt esošo apmācību tvērumu, no ERAF virssaistību finansējuma paredzot padziļinātas apmācības, kā, piemēram:* Padziļinātas IT prasmes: AGILE, SCRUM, CRM sistēmas; Mākslīgā intelekta programmēšana; Mašīnmācīšanās; Lietu internets; Lielapjoma datu uzskaite un apstrāde/analīze; SQL programmatūras apmācības; ECMR un e-rēķinu sistēma; Uzņēmumu pārvaldības programmatūra; Kiberdrošība; Digitālā transformācija; u.c.;
* Speciālas IT prasmes: Robotizācija un automatizācija (īpašu sistēmu pielietojums);
* Uzņēmējdarbības pārvaldības e-prasmes: Darba organizēšana, programmu izmantošana, noliktavu sistēmas, grāmatvedības sistēmas, u.c.;
* E-komercijas prasmes: Produkta/pakalpojuma pārdošana internetā, klientu apkalpošana, komunikācijas prasmes, u.c.;
* Starptautisku ārvalstu ekspertu konsultācijas uzņēmuma specifisku jautājumu risināšanā; zināšanu pārnese;
* Vispārējās digitalizācijas izpratnes celšana: Informatīvas kampaņas (tai skaitā praktiski piemēri Covid-19 izraisītās krīzes seku mazināšanā caur digitālās transformācijas un digitālo rīku sniegtajām iespējām).

Kā pilotprojektu paredzēts pilnveidot izstrādāto interaktīvo rīku/testu, ar kura palīdzību dažādu atbalstāmo tautsaimniecības nozaru komersantiem ir iespēja noteikt savu digitālās attīstības brieduma pakāpi salīdzinājumā ar konkurentiem nozarē un reģionā. Ar testa palīdzību paredzēts noteikt arī komersanta nodarbināto digitālo prasmju līmeni, mentoringa un infrastruktūras ieguldījumu nepieciešamību. Atkarībā no testa rezultātiem, paredzēts izstrādāt komersanta individuālo digitālas transformācijas stratēģiju no apmācību un infrastruktūras vajadzību perspektīvas, ietverot procesu analīzi komersanta darbības pilnveidošanai un atbilstošu mūsdienīgu digitālo rīku ieviešanai tā darbībā, kā arī veikt ikgadēju komersanta izaugsmes novērtējumu. Pasākumu īstenošanas ietvaros paredzēts, ka finansējuma saņēmējiem ERAF virssaistību finansējums būs pieejams tiem uzņēmumiem, kas aizpildīs interaktīvo digitālā brieduma testu.Latvijas Informācijas un komunikācijas tehnoloģijas asociācija ir uzsākusi izglītojošu kampaņu “Gudrā Latvija” un veikusi komersantu aptauju kā rezultātā secināts, ka vieni no lielākajiem šķēršļiem komersantu digitālajā attīstībā ir finanšu trūkums, zināšanu trūkums par digitalizāciju, nozarei piemērotu IT risinājumu un izglītota personāla trūkums.Minēto pasākumu īstenošanas rezultātā tiks izstrādāta inovatīva cilvēkkapitāla attīstības platforma informācijas un komunikācijas tehnoloģiju jomā, stiprinātas Latvijas uzņēmumu un nodarbināto digitālās kompetences un veicinātas privātā sektora investīcijas (ieguldījumi cilvēkkapitālā notiek sinerģijā ar uzņēmuma ieguldījumiem infrastruktūrā). Privātās un publiskās investīcijas kļūs jēgpilnākas, jo tās tiks novirzītas katra uzņēmuma specifisko vajadzību pilnveidei, ņemot vērā, ka uzņēmuma digitālā transformācija ietver integrētu procesu, attīstot vairākas jomas vienlaicīgi. Stimulējošā ietekme tiks ievērota, jo ERAF virssaistību finansējums tiks piešķirts tikai jauniem apmācību projektiem, kuros gala labuma guvēji pieteiksies jaunam komercdarbības atbalstam, ievērojot visas EK Regulas Nr. 651/2014 prasības. Tiks paredzēti jauni atbalsta pasākumi ar lielāku mērķfokusu, jauni uzraudzības rādītāji, jaunas izmaksas, jauni gala labuma guvēji. Gala labuma guvēji ir identificējuši jaunas vajadzības to nodarbināto prasmju pilnveidei Covid-19 pandēmijas izraisītās krīzes ietekmes mazināšanai viedās specializācijas stratēģijā noteiktajā nozarē/jomā. ERAF virssaistību finansējums tiks piešķirts tikai gadījumā, ja finansējuma saņēmējs atbilst visām Komisijas regulas Nr. 1407/2013 un Ministru kabineta 2018. gada 21. novembra noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” prasībām.ERAF virssaistību finansējuma piešķiršana ir Ministru kabineta lēmums. 1.2.2.1. pasākuma pirmās atlases kārtas ietvaros no 13 projektu iesniegumiem tika apstiprināti 10, bet otrajā atlases kārtā no 6 iesniegtajiem tika apstiprināti 5. Jāpiezīmē, ka otrajā atlases kārtā projektus īsteno divas jaunas nozares asociācijas. Pirmās un otrās atlases kārtas finansējuma saņēmēji apvieno līdzīgi darbojošos uzņēmumus, tādejādi aizstāvot to intereses. Apstrādes rūpniecības, IKT, tūrisma un izmitināšanas, globālo biznesa pakalpojumu centru nozaru asociācijās esošie komersanti pārstāv arī lielākos nozares spēlētājus, kas ir cietuši no Covid-19. Covid-19 ir radījis jaunus izaicinājumus uzņēmumiem visā pasaulē. Kopumā 2020. gada astoņos mēnešos Latvijā eksports bija par 3,2 % mazāks nekā pirms gada, bet imports samazinājās par 9,8 %, kas saistīts ar ierobežojumiem dažādās pasaules valstīs. Saskaņā ar Latvijas bankas datiem, apstrādes rūpniecības izlaide atspoguļo tendences, kuras krasi ietekmēja Covid-19 radītā nenoteiktība ar pasūtījumu ritumu un ražošanas jaudu samazinājumu. Kopš 2020. gada maija apstrādes rūpniecības pievienotās vērtības kritums ir bijis būtisks – 6,5 % salīdzinājumā ar 2019. gada 2. ceturksni. Vēl arvien tiek prognozēts, ka tūrisma un viesmīlības nozare atveseļosies lēnāk kā citas nozares, bet IKT nozarē Covid-19 uzskatāmi apliecinājis investīciju nozīmību IKT un digitālajās platformās gan valsts, gan uzņēmumu līmenī. Līdzīgi kā kopējā ekonomikā, visu tautsaimniecības nozaru attīstības perspektīvas ir neskaidras. ERAF virssaistību finansējuma piešķiršana pirmās un otrās atlases kārtas finansējuma saņēmējiem nodrošinās tajās pārstāvēto komersantu nodarbināto prasmju pilnveidi Covid-19 pandēmijas izraisītās krīzes ietekmes mazināšanai, ieverot digitālās transformācijas pieaugošo nozīmi un plašas iespējas, lai celtu komersantu produktivitāti, pārorientāciju, eksportspēju un konkurētspēju tirgū. ERAF virssaistību finansējums tiks nodalīts no ERAF finansējuma finansējuma saņēmēju esošo projektu ietvaros.MK noteikumi Nr. 617 jau sākotnēji paredz, ka pirmajā un otrajā atlases kārtā maksimālās projekta vadības izmaksas vienam finansējuma saņēmējam ir 3000 *euro* mēnesī, bet otrajā atlases kārtā asociācijas “Latvijas Informācijas un komunikācijas tehnoloģijas asociācija” un IT klastera partnerībā īstenotā projektā - maksimums 3000 *euro* mēnesī katram finansējuma saņēmējam, kas pārsniedz Finanšu ministrijas Vadlīnijās Nr. 2.1. “Vadlīnijas attiecināmo un neattiecināmo izmaksu noteikšanai 2014.-2020. gada plānošanas periodā” noteikto limitu. Augstāk minēto projekta vadības izmaksu limitu EM MK noteikumos Nr. 617 ir ietvērusi, ņemot vērā finansējuma saņēmēju projektu īstenošanas komplicētību un ļoti lielu gala labuma guvēju skaitu, kā dēļ projektu pārvaldībā jāiegulda papildu finanšu un cilvēkresursi.MK noteikumos Nr. 617 ir nepieciešami šādi grozījumi:1. Saskaņā ar Ministra kabineta 2020. gada 19. maija sēdes protokola Nr. 34 33. § 4. punktu, brīvo ERAF finansējumu 3 264 156 *euro* apmērā novirzīt uz 3.2.1.2. pasākumu, lai efektīvi risinātu krīzes situāciju, kas izveidojusies Covid-19 negatīvās ietekmes rezultātā. Intervences kods ir 064 Pētniecības un inovācijas procesi MVU (tostarp kuponu shēmas, procesu, dizaina, pakalpojumu un sociālā inovācija).
2. Precizēt gala labuma guvēju veidus, paredzot to, ka gala labuma guvēji ir reģistrēti Latvijas Republikā un tie var būt arī ārvalsts komersanta filiāle Latvijā, kas tieši attiecas uz starptautisko biznesa pakalpojumu centru sektorā nodarbinātajiem.
3. Precizēt finansējuma saņēmēju tīmekļvietnē publicējamās informācijas biežumu, turpmāk norādot informāciju ne retāk kā reizi pusgadā.
4. Projektu ieviešanas gaitā radusies nepieciešamība precizēt apmācībām atbalstāmo darbību formu pasniedzējiem, paredzot arī konsultācijas, kuru laikā konsultants atrodas pie komersanta un nodrošina apmācības vai citu zināšanu pārnesi komersanta nodarbinātajiem projekta atbalstāmajās apmācību jomās noteiktas stundas, kas tiek norādīts finansējuma saņēmēja CFLA iesniedzamajā apmācību grafikā, taču šajā gadījumā tiek parakstīts apmeklējuma reģistrācijas saraksts vienīgi no konsultanta un komersanta vadības/pārstāvja puses. Papildus precizējumi 23.1.1.1. apakšpunktā nav nepieciešami.
5. Projektu ieviešanas gaitā secināts, ka MK noteikumos Nr. 617 nepieciešams ietvert nosacījumu, ka apmācības komersantu nodarbinātajiem tiek nodrošinātas ne tikai finansējuma saņēmēju nozaru griezumā, bet arī ar tām saistīto nozaru, kurās darbojas komersanti, griezumā.
6. Precizēt tiesību normas attiecībā uz komercdarbības atbalsta atgūšanas tiesiskajiem aspektiem no finansējuma saņēmēja un gala labuma guvēja, ņemot vērā uzkrāto pieredzi divpakāpju projektos, pamatojoties arī uz to, ka gala labuma guvējam komercdarbības atbalsts var tikt piešķirts arī EK Regulas 1407/2013 ietvaros (noteikumu projekts papildināts ar 49.2 un 49.3 punktu un attiecas uz gala labuma guvējiem).
7. Ietvert nosacījumu par nodokļu parāda pārbaudi gala labuma guvējiem pirms komercdarbības atbalsta piešķiršanas EK Regulas 1407/2013 un EK Regulas 651/2014 ietvaros.
8. Precizēt 48.3. apakšpunktu attiecībā uz komercdarbības atbalsta izvērtēšanu gala labuma guvējiem, pamatojoties uz grozījumiem EK Regulas Nr. 651/2014 1. panta 4. punkta "c" apakšpunktā, proti, šo regulu izņēmuma kārtā piemēro uzņēmumiem, kuri 2019. gada 31. decembri nebija nonākuši grūtībās, taču kļuva par grūtībās nonākušiem uzņēmumiem laikā no 2020. gada 1. janvāra līdz 2021. gada 30. jūnijam.
9. Ietvert nosacījumu, ka kopējā robežvērtība vienam apmācību projektam saskaņā ar EK Regulas Nr. 651/2014 4. panta 1. punkta n) apakšpunktu 2 mEUR apmērā tiks ievērota. Atbilstoši EK sniegtajam skaidrojumam eWIKI sistēmā, jēdziens “apmācību” projekts” nozīmē katru atsevišķu apmācību jomu un maksimālā robežvērtība vienai apmācību jomai, kuru apgūst komersantu nodarbinātie, ir 2 mEUR.
10. Precizēt nosacījumu, ka gala labuma guvēja nodarbinātais nedrīkst apgūt vienu un to pašu apmācību kursu vairāk par vienu reizi arī projektos, kurus finansējuma saņēmējs īsteno vienlaicīgi.
11. Paplašināt attiecināmās izmaksas, atbalstu paredzot:
	* izmitināšanas izmaksām, kad apmācības vairāk kā astoņu stundu garumā nodrošina ārvalstu lektori, kuras paredzētas īstenot Komisijas Regulas Nr. 651/2014 31. panta 3. punkta b) apakšpunkta ietvaros kā atbalstu gala labuma guvējam.
	* tiešsaistes platformu abonementu izmaksām, ņemot vērā Covid-19 krīzes radītos apstākļus un pasaules tendences attālināto tiešsaistes risinājumu ieviešanā, ir nepieciešams paredzēt iespēju apmācības nodrošināt klātienē un/vai tiešsaistē atbilstoši esošajām vajadzībām, iespējām un epidemioloģiskajiem apstākļiem apmācību sniedzējiem, kuras paredzēts īstenot Komisijas Regulas Nr. 651/2014 31. panta 3. punkta d) apakšpunkta ietvaros kā atbalstu gala labuma guvējam.
12. Papildināt nosacījumus par *de minimis* atbalsta kumulēšanu.
13. ERAF finansējuma ietvaros paredzēts:
* Pirmās atlases kārtas ietvaros apmācību joma 345 20 Projektu vadība tiek attiecināta tikai uz IKT nozares uzņēmumiem 20 % apmērā, bet otrās atlases kārtas ietvaros uz visu atbalstāmo finansējuma saņēmēju nozaru komersantiem 20 % apmērā. Šodienas ātri mainīgajā uzņēmējdarbības vidē uzņēmumi nepārtraukti meklē jaunus veidus, kā uzlabot savus darba rezultātus un nodrošināt efektīvāku pircēju prasību izpildi. Šo centienu priekšplānā ir dažādas projektu vadīšanas metodes, tai skaitā IT projektu vadība, projektu IT vadība, kas ir atzītas par neaizstājamu līdzekli uzņēmuma attīstības nodrošināšanai. Tādēļ arī apmācību jomu 345 20 Projektu vadība paredzēts neierobežot nozaru griezumā un attiecināt uz 12 no 13 finansējuma saņēmēju projektiem, jo finansējuma saņēmējs “Zaļās mājas” vienlaikus īsteno gan pirmās atlases kārtas, gan otrās atlases kārtas projektu. Ņemot vērā pasaulē arvien pieaugošo projektu vadības apmācību nozīmīgumu, % palielinājums ir samērīgs;
* Apmācību joma 48 482 Datoru lietošana nepieciešams paaugstināt attiecināmo izmaksu limitu no 10 % uz 40 % pirmās un otrās atlases kārtas finansējuma saņēmēju 11 īstenotajos projektos, jo finansējuma saņēmējs “Zaļās mājas” vienlaikus īsteno gan pirmās atlases kārtas, gan otrās atlases kārtas projektu un finansējuma saņēmēja “ABSL Latvia” projektā šādas apmācības nav iekļautas;
* Pagarināt projektu ieviešanas termiņu līdz 2023. gada 31. decembrim, ņemot vērā grozījumus EK Regulā Nr. 1407/2013 un EK Regulā Nr. 651/2014 attiecībā uz komercdarbības atbalsta piešķiršanas gala termiņu;
1. ERAF virssaistību finansējuma ietvaros paredzēts:
* Apmācību joma 345 01 Biznesa vadība. Mūsdienu uzņēmējdarbība nav iedomājama bez biznesa virzīšanas internetā un biznesa procesu digitalizācijas, kas ir 21. gadsimta realitāte, un tā tikai turpinās attīstīties. Ņemot vērā, ka ERAF virssaistību finansējumu pamatā paredzēts piešķirt digitālajām apmācībām, digitālās biznesa vadības apmācības veicinās tehnoloģisko uzņēmumu procesu digitalizāciju un izpratni par sava biznesa efektīvāku vadību.
* Apmācību joma 341 01 Elektroniskā komercija. Balstoties uz 2020. gada Eiropas Komisijas sastādīto Digitālās Sabiedrības un Ekonomikas indeksu tikai 11 % (kas ir krietni zemāks rādītājs par ES vidējo – 18 %) mikro (sīkie), mazie un vidējie uzņēmumi veic tirdzniecību tiešsaistē un tikai 5 % no to apgrozījuma veido e-komercija. Taču pēdējo divu gadu laikā ir palielinājies to mikro (sīko), mazo un vidējo uzņēmumu īpatsvars, kuri ir iesaistīti pārrobežu e-komercijā ar citām ES valstīm, tādējādi tuvojoties ES vidējam rādītājam (7 % iepretim 8 %), kas tāpat nav pietiekami, jo norāda, ka netiek plaši un efektīvi izmantotas digitālās tehnoloģijas, kā arī komersantiem trūkst zināšanu.
* Apmācību joma 342 01 Mārketings un tirdzniecība. Tehnoloģijas nav atdalāmas no mārketinga un tirdzniecības. Finansējuma saņēmēji ir norādījuši, ka komersantiem ir nepieciešams veicināt izpratni par preču/pakalpojumu pārdošanas tirgu.
* Apmācību joma 345 04 Kvalitātes nodrošināšana un vadība. Finansējuma saņēmēji ir norādījuši, ka no nozares komersantiem ir pieprasījums pēc šādām apmācībām, lai līdz patērētājam nonāktu drošs produkts un katrs produkts būtu izsekojams. Šo apmācību jomu nevar atdalīt no ražošanas procesiem. Covid-19 ietvaros īpaša uzmanība tiek pievērsta kvalitātes vadībai.
* Pirmās atlases kārtas ietvaros apmācības tūrisma nozarē nodarbinātajiem tiek sniegtas ar Latvijas Viesnīcu un restorānu asociācijas apmācību projekta Nr. 1.2.2.1/16/A/010 “Tūrisma un saistīto nozaru tehnoloģisko inovāciju un nodarbināto produktivitātes apmācību projekts” atbalstu. Latvijā Covid-19 ierobežojošie pasākumi jo īpaši negatīvi ietekmējuši tūrisma, restorānu un ēdināšanas sektora, izklaides, pasākumu rīkošanas u.c. pakalpojumu sniedzējus. Tieši skarto nozaru pievienotā vērtība veido gandrīz 800 milj. EUR, kas ir 2,9 % no IKP, t.sk. izmitināšana (0,6 %), ceļojumu biroju, tūrisma operatoru rezervēšanas pakalpojumi (0,2 %). Aizņemto darbavietu skaits 2019. gadā tieši skartajās nozarēs: kopā aptuveni 60 tūkstoši darbavietu jeb 7 % no kopējā aizņemto darbavietu skaita, t.sk. izmitināšanas un ēdināšanas pakalpojumi (32,1 tūkstoši, 3,5 %), tūrisma un nomas pakalpojumi (4,2 tūkstoši, 0,5 %), māksla, izklaide un atpūta (11,7 tūkstoši, 1,3 %). Lai mazinātu negatīvo situāciju, nepieciešams paplašināt esošos atbalsta nosacījumus nodarbināto apmācībām. Latvijas Viesnīcu un restorānu asociācijas projektā ERAF virssaistību finansējumu jānovirza paplašinātam tūrisma un saistīto nozaru sarakstam, nodrošinot nodarbināto apmācības ne tikai NACE .red. 55.00., 56.00. sektorā, bet arī NACE 2. red. 74.90., 77.39., 79.11., 79.12., 79.90., 82.30., 90.04., 93.21., 93.29. sektorā nodarbināto atbalstam. Esošās apmācību jomas un programmu kopas nepieciešams papildināt ar jaunām apmācību jomām kā 345 15 Ēdināšanas un viesnīcu komercdarbība, 345 16 Viesnīcu vadība, 345 17 Tūrisma vadība, 812 Tūrisma un atpūtas organizācija.Apmācības plānotas arī mācību moduļu veidā.
* Otrās atlases kārtas ietvaros apmācības būvniecības un saistītajās nozarēs nodarbinātajiem paredzēts sniegt ar Latvijas Logu un durvju ražotāju asociācijas apmācību projekta Nr. 1.2.2.1/19/A/003 “Būvindustrijas un saistīto nozaru tehnoloģisko inovāciju un produktivitātes apmācību projekts 2” atbalstu. Būvniecības nozarē 2019. gadā bija nodarbināti 81.1 tūkst, jeb 8.9 % no kopējā nodarbināto skaita, no tiem 6792 sertificēti būvspeciālisti. Būvkomersantu reģistrā uz 2020. gada 1. aprīli bija reģistrēti 5659 būvkomersanti. 2019. gada novembrī Ekonomikas ministrija, sadarbībā ar citām valsts iestādēm un kapitālsabiedrībām, būvniecības nozares, izglītības iestāžu un būvniecības pasūtītāju pārstāvjiem apstiprināja Ceļa karti būvju informācijas modelēšanas (turpmāk – BIM) ieviešanai Latvijā. BIM Ceļa kartē noteikti galvenie rīcības virzieni, kas nepieciešami sekmīgai tā ieviešanai būvniecības nozarē – standartu, vadlīniju un normatīvo prasību izstrāde, gan jauno, gan esošo būvspeciālistu kompetenču paaugstināšana darbā ar digitāliem rīkiem, un piemēru un labās prakses apzināšana un demonstrēšana. Ministru kabineta 2020. gada 11. rīkojuma Nr. 49 “Par Rīcības plānu publisko iepirkumu sistēmas uzlabošanai” 14. pasākums paredz “Noteikt būvju informācijas modelēšanu kā obligātu prasību būvdarbu iepirkumos (noteikta apjoma objektos)” līdz 31.12.2025.” Lai nodrošinātu pasākuma ieviešanu, nepieciešams nodrošināt, ka būvniecības nozare ir sagatavota šo prasību izpildei, t.sk. nozarē nodarbinātie ir apmācīti BIM izmantošanā. BIM ieviešana Latvijā ir būtiska, lai celtu būvniecības nozares uzņēmumu produktivitāti un konkurētspēju gan vietējā, gan starptautiskajā mērogā, kā arī lai celtu būvniecības kvalitāti, saīsinātu būvniecības īstenošanas laiku un samazinātu būvju dzīves cikla izmaksas. Esošās apmācību jomas un programmu kopas nepieciešams papildināt ar apmācību jomu 581 Arhitektūra un pilsētu plānošana, 582 Būvniecība un civilā celtniecība, paplašinot šīs apmācības arī NACE 2. red. F un M 71.11. sektorā nodarbināto atbalstam BIM un būvniecības projektu vadības kompetenču attīstīšanai (Kontekstuālā kompetence, Tehniskā kompetence, Uzvedības kompetences) un ilgtspējīgas būvniecības veicināšanai.
* Atsevišķi paredzēti sasniedzamie uzraudzības rādītāji līdz 2023. gada 31. decembrim:

- atbalstīto komersantu skaits, kas saņem grantus – 500;- personu skaits, kuras saņem nefinansiālu atbalstu – 2000.Uzraudzības rādītāja vērtības noteiktas piesardzīgi, ņemot vērā jauno atbalsta pasākumu īstenošanas termiņu, komersantu finansiālās un cilvēkresursu iespējas, neskaidrību par Covid-19 ilgumu. Tiek aprēķināti ne-unikālie atbalstu saņēmušie komersanti un ne-unikālās personas. Pirmās un otrās atlases kārtas ietvaros uz paredzēto ERAF finansējumu 18 mEUR apmērā uzraudzības rādītāju vērtības tika noteiktas lielākā apmērā, pamatojoties uz ilgāku projektu īstenošanas termiņu un komersantu finansiālām un cilvēkresursu iespējām, ko nevar salīdzināt ar Covid-19 radīto nedrošību un negatīvo ietekmi uz Latvijas tautsaimniecību 2020. gadā un arī turpmāk. * Pirmās atlases kārtas finansējuma saņēmējiem maksimālais pieejamais ERAF virssaistību finansējums ir:
* 500 000 *euro*, izņemot asociācijas “Latvijas Viesnīcu un restorānu asociācija” projektu - 1 800 000 *euro* un asociācijas “Zaļās mājas” projektu, kam ERAF virssaistību finansējums netiek piešķirts.
* Otrās atlases kārtas finansējuma saņēmējiem maksimālais pieejamais ERAF virssaistību finansējums ir:
* apstrādes rūpniecības nozarē 700 000 *euro*, izņemot asociācijas “Latvijas Logu un durvju ražotāju asociācijas projektu – 1 200 000 *euro*;
* informācijas un komunikācijas tehnoloģiju nozarē - 6 860 000 *euro* partnerībā, un 540 000 *euro* individuāli;
* globālo biznesa pakalpojumu centru sektorā – 600 000 *euro*.
* Pagarināt projektu īstenošanas termiņu līdz 2023. gada 31. decembrim, lai nodrošinātu papildus pasākumu īstenošanu, kā arī ņemot vērā grozījumus EK Regulā Nr. 1407/2013 un EK Regulā Nr. 651/2014 attiecībā uz komercdarbības atbalsta piešķiršanas termiņu Ņemot vērā Covid-19 krīzes radītās izmaiņas globālajā ekonomikā, kā arī izmantojot Latvijas tautsaimniecības priekšrocības un izaicinājumus, projektu īstenošanas termiņa pagarinājums sniegtu iespēju mērķtiecīgi pielāgot pieejamo atbalstu, radot jaunas iespējas komersantiem, liekot uzsvaru uz tehnoloģiskajām inovācijām un digitālo transformāciju, kā arī apmācībām Covid-19 radīto seku mazināšanai, jaunu klientu piesaistei.
* Nodarbinātības padomes ietvaros diskutēts par nepieciešamību uzkrāt datus par apmācīto nodarbināto skaitu pa apmācību jomām, apmācīto nodarbināto atalgojumu pēc apmācībām un to izmaiņas piecu gadu laikā un apmācīto nodarbināto nodarbinātību piecu gadu laikā pēc apmācībām, ņemot vērā, ka ERAF virssaistību finansējums ir piešķirts pasākumiem Covid-19 krīzes pārvarēšanai un ekonomikas atlabšanai. Finansējuma saņēmēji uzkrās datus par apmācīto nodarbināto skaitu pa apmācību jomām gan no ERAF finansētajām, gan no ERAF virssaistībām finansētajām apmācībām. Finansējuma saņēmēji nav tādu datu kā apmācīto darbinieku atalgojuma pēc apmācībām un to izmaiņas piecu gadu laikā un apmācīto darbinieku nodarbinātība piecu gadu laikā pēc apmācībām saņēmēji (apstrādātāji). Reizi gadā finansējuma saņēmēji Centrālajai finanšu un līgumu aģentūrai iesniedz E sadaļu, kas satur sensitīvu un konfidenciālu informāciju par apmācītajiem nodarbinātajiem, bet pēcuzraudzības periods 1.2.2.1. un 1.2.2.3. pasākuma ietvaros nav paredzēts. Vienlaikus nepieciešams kopīgs risinājums vairāku institūciju (Ekonomikas ministrijas, Izglītības un zinātnes ministrijas, Labklājības ministrijas, Finanšu ministrijas) līmenī attiecībā uz vienotu pieeju datu uzkrāšanai par apmācīto nodarbināto atalgojumu pēc apmācībām un to izmaiņām piecu gadu laikā un apmācīto nodarbināto nodarbinātību piecu gadu laikā pēc apmācībām, kas tiek finansētas no ERAF virssaistību finansējuma.
* Paredzēts pilnveidot pārvaldības modeli un izveidot Koordinācijas padomi, kuras sastāvā būtu pirmās un otrās atlases kārtas finansējuma saņēmēju, Labklājības, Izglītības un zinātnes, Ekonomikas ministrijas pārstāvji, kuras mērķis būtu veicināt atbalstāmo tautsaimniecības nozaru attīstības virzienus cilvēkkapitāla ietvaros, lai veicinātu komersantu nodrošināšanu ar atbilstošas kvalifikācijas darbaspēku. Koordinācijas padomes tvērums būtu šaurāks, koncentrētāks uz mērķi ātrāk virzīties uz cilvēkkapitāla pilnveidi digitālās transformācijas laikmetā. Finansējums padomes koordinēšanai netiek plānots.
* 23. punktā ir norādītas attiecināmās projektu īstenošanas izmaksu pozīcijas, 23.1. apakšpunktā ietverot tiešās attiecināmās izmaksas. Lai mazinātu Covid-19 negatīvo ietekmi pirmās un otrās atlases kārtas atbalstāmajās tautsaimniecības nozarēs, attiecināmajās izmaksās ir nepieciešams iekļaut šādas izmaksas:
* informatīvo pasākumu izmaksas (Latvijas komersantos ir nepieciešams veicināt izpratni par kompetences un prasmju nozīmi inovāciju, produktivitātes, eksportspējas kāpināšanā, lai panāktu ne vien efektīvu valsts atbalstīto apmācību iespēju izmantošanu, bet arī palielinātu privātā sektora iniciatīvu un ieguldījumus darbinieku apmācību nodrošināšanā atbilstoši aktuālākajām globālajām tendencēm, kā arī lai veicinātu vispārējās digitalizācijas izpratnes paaugstināšanu), kuras paredzēts īstenot Komisijas Regulas Nr. 1407/2013 ietvaros kā atbalstu finansējuma saņēmējam;
* komersantu digitalizācijas attīstības novērtēšanas izmaksas, kuras paredzēts īstenot Komisijas Regulas Nr. 1407/2013 ietvaros kā atbalstu gala labuma guvējam asociācijas “Latvijas Informācijas un komunikācijas tehnoloģijas asociācija” un IT klastera kopīgi īstenotā projekta ietvaros. Tā kā komersantu digitalizācijas attīstības novērtēšana vienmēr tiks veikta pirms apmācību uzsākšanas, šīs izmaksas tiek pilnībā nodalītas no komersantu nodarbināto apmācību īstenošanas posma. Komersantu digitalizācijas attīstības novērtēšana ir solis ceļā uz digitālo transformāciju un tās sniegtajām iespējām. Tas ir plānots kā pilotprojekts, kura ietvaros dažādu atbalstāmo tautsaimniecības nozaru komersantiem ir iespēja noteikt savu digitālās attīstības brieduma pakāpi salīdzinājumā ar konkurentiem nozarē un reģionā. Attiecīgi MK noteikumus Nr. 617 nepieciešams papildināt ar *de minimis* regulējuma nosacījumiem;
* detalizētāka uzņēmuma mentoringa izmaksas tā virzībā uz digitālo transformāciju, kuras paredzēts īstenot Komisijas Regulas Nr. 651/2014 31. panta 3. punkta c) apakšpunkta ietvaros kā atbalstu gala labuma guvējam asociācijas “Latvijas Informācijas un komunikācijas tehnoloģijas asociācija” un IT klastera kopīgi īstenotā projekta ietvaros.

Paredzēts veikt grozījumus Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”, atsevišķi nodalot ERAF virssaistību finansējuma ietvaros atbalsta pasākumus, uzraudzības rādītājus, kā arī finansējuma saņēmēju noslēgtajos līgumos ar Centrālo finanšu un līgumu aģentūru, veicot izsekojamu ERAF finansējuma un ERAF virssaistību finansējuma nodalīšanu. Noteikumu projekta grozījumi visiem 1.2.2.1. pasākuma projektiem ir pielīdzināmi Ministru kabineta 2016. gada 14. decembra noteikumos Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.47. apakšpunkta izņēmumam, un CFLA ir tiesīga pagarināt visus līgumus līdz 2023. gada 31. decembrim, neierobežojoties ar 6 mēnešu limitu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pirmās un otrās atlases kārtas mērķa grupa jeb gala labuma guvēji – sīkie (mikro), mazie, vidējie un lielie komersanti un to nodarbinātie, kuriem atbalsts tiek sniegts saskaņā ar Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz jaunus rezultatīvos rādītājus līdz 31.12.2023. - no ERAF virssaistību finansējuma atbalsts tiks nodrošināts 500 komersantiem un 2000 personām, kas saņem nefinansiālu atbalstu.Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām.Projekta ietekme uz tautsaimniecību vērtējama kā pozitīva, jo tiks sekmēta inovāciju un digitālo prasmju kapacitāte komersantiem, pilnveidojot to nodarbināto prasmes. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | izmaiņas, salīdzinot ar vidēja termiņa budžeta ietvaru 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 381 839  | -3 264 156 | 3 153 517 | 2 940 000 | 3 696 127 | 5 880 000 | 5 880 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 381 839 | -3 264 156 | 3 153 517 | 2 940 000 | 3 696 127 | 5 880 000 | 5 880 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 5 381 839 | -3 264 156 | 3 153 517 | 2 940 000 | 3 696 127 | 5 880 000 | 5 880 000 |
| 2.1. valsts pamatbudžets | 5 381 839 | -3 264 156 | 3 153 517 | 2 940 000 | 3 696 127 | 5 880 000 | 5 880 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Otrās atlases kārtas ietvaros tiek samazināts pieejamais ERAF finansējums 2020. gadam par 3 264 156 *euro*, pamatojoties uz Ministra kabineta 2020. gada 19. maija protokola Nr. 34 33.§ 4. punktu, kas tiek pārdalīts uz 3.2.1.2. pasākumu “Starptautiskās konkurētspējas veicināšana” 3 264 156 *euro* apmērā. Finansējums tiek pārdalīts starp pasākumiem, lai veicinātu Covid-19 seku mazināšanu.2020. gada 2. jūnijā Ministru kabinets (protokols Nr. 38 49.§ 8. punkts) apstiprināja Finanšu ministrijas sagatavoto informatīvo ziņojumu “Par pasākumiem Covid-19 krīzes pārvarēšanai un ekonomikas atlabšanai” saskaņā ar kura pielikumu pasākumam “Cilvēkkapitāls” piešķirti 20.09 mEUR.2020. gada 11. augustā Ministru kabinets (protokols Nr. 47 84. § 2.3. punkts) apstiprināja Finanšu ministrijas sagatavoto Informatīvo ziņojumu “Par virssaistību izmantošanu Covid-19 seku mīkstināšanas pasākumiem ES fondu darbības programmas “Izaugsme un nodarbinātība” ieviešanā” saskaņā ar kuru 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” un 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanai Ekonomikas ministrijai ir piešķirti 19.7 mEUR. 1.2.2.1. pasākumā paredzēto pasākumu īstenošanai no ERAF virssaistību finansējuma plānoti 14.7 mEUR*.*Kopā publiskā finansējuma palielināšana paredzēta 11 435 844 *euro* apmērā (– 3 264 156 *euro* + 14 700 000 *euro*): 2021. gadā 2 940 000 EUR apmērā, 2022. gadā 5 880 000 EUR apmērā, 2023. gadā 5 880 000 EUR apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamo finansējumu Finanšu ministrija lūgs pārdalīt no 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, sākot ar 2021. gadu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projektā ir iekļautas tiesību normas, kas izriet no:* Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu,
* Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam,
* Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | * Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu,
* Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam,
* Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 651/2014  | Projekta 5. punkts  | Ieviests pilnībā. | Neparedz stingrākas prasības. |
| Regulas Nr. 651/2014 4. panta 1. punkta n) apakšpunkts | Projekta 12. punkts | Ieviests pilnībā. | Neparedz stingrākas prasības. |
| Regulas Nr. 651/2014 31. pants un Regula Nr. 1407/2013 | Projekta 16. punkts | Ieviests pilnībā. | Neparedz stingrākas prasības. |
| Regula Nr. 1407/2013 | Projekta 17. punkts | Ieviests pilnībā. | Neparedz stingrākas prasības. |
| Regulas Nr. 651/2014  | Projekta 18. punkts | Ieviests pilnībā. | Neparedz stingrākas prasības. |
| Regulas Nr. 651/2014 1. panta 4. punkta c) apakšpunkts; 2. panta 18. punkts | Projekta 19. punkts | Ieviests pilnībā. | Neparedz stingrākas prasības. |
| Regula Nr. 1407/2013; Regulas 794/2014 10., 11. pants | Projekta 20. punkts | Ieviests pilnībā. | Neparedz stingrākas prasības. |
| Regula Nr. 651/2014; Regula Nr. 1407/2013; Regulas 794/2014 10., 11. pants | Projekta 21. punkts | Ieviests pilnībā. | Neparedz stingrākas prasības. |
| Regulas Nr. 1407/2013 5. panta 1., 2. punkts un 3. panta 2. punkts | Projekta 22. punkts | Ieviests pilnībā. | Neparedz stingrākas prasības. |
| Regula Nr. 1407/2013; Regula Nr. 651/2014  | Projekta 23. punkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK līguma 93. panta piemērošanai (turpmāk – Komisijas regula Nr. 794/2004) 4. panta 1.punktu, atbalsta finansējuma palielinājums par 14.7 mEUR ir uzskatāms par esošā atbalsta izmaiņām un saistībā ar to 20 darbdienu laikā no noteikumu projekta stāšanās spēkā tiks nosūtīta kopsavilkuma informācija Eiropas Komisijai atbilstoši kārtībai, kas noteikta Ministru kabineta 2014. gada 16. decembra noteikumos Nr. 759 "Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības". Ekonomikas ministrija apņemas kopsavilkuma informācijā Eiropas Komisijai iekļaut arī atbalsta programmas beigu termiņa pagarinājumu līdz 2023. gada 31. decembrim un informāciju par Komisijas Regulas Nr. 651/2014 1. panta 4. punkta c) apakšpunktā minētā izņēmuma piemērošanu. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Ekonomikas ministrijas un Ministru kabineta tīmekļvietnē. |
| 2. | Sabiedrības līdzdalība projekta izstrādē | Projekts 2020. gada 31. jūlijā tika ievietots:1. Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti”

<https://em.gov.lv/lv/Ministrija/sabiedribas_lidzdaliba/diskusiju_dokumenti/> 1. Ministru kabineta tīmekļvietnē sadaļa “Sabiedrības līdzdalība” – “Ministru kabineta diskusiju dokumenti”

<https://www.mk.gov.lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Komentāŗi nav saņemti. |
| 4. | Cita informācija | Sabiedrību pēc projekta pieņemšanas informēs ar publikāciju oficiālā izdevumā “Latvijas Vēstnesis”, kā arī to ievietos bezmaksas normatīvo aktu datu bāzē [www.likumi.lv](http://www.likumi.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija sadarbībā ar Centrālo finanšu un līgumu aģentūru kā sadarbības iestādi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretāra pienākumu izpildītāja,

valsts sekretāra vietniece Z. Liepiņa

Rogule-Lazdiņa, 67013002

Una.Rogule-Lazdina@em.gov.lv

1. <https://em.gov.lv/lv/jaunumi/27833-vitenbergs-jarod-specifiski-atbalsta-risinajumi-visiem-turisma-nozares-uznemumiem> [↑](#footnote-ref-1)
2. <http://certusdomnica.lv/wp-content/uploads/2017/10/web_CertusZinojums_2017_1dala_Latvija2022-2.pdf> [↑](#footnote-ref-2)